Το ***Ένας άνθρωπος που τον έλεγαν Ότο** (*αγγλικός τίτλος: ***A Man Called Otto***) είναι μια Αμερικανική κωμική και δραματική, ταινία του 2022 σε σκηνοθεσία του Μαρκ Φόστερ και σενάριο του Ντέιβιντ Μαγκί. 

Είναι η δεύτερη κινηματογραφική μεταφορά του μυθιστορήματος του 2012, *Ο κύριος Όβε*, του Φρέντρικ Μπάκμαν μετά την ομώνυμη σουηδική ταινία του 2015. Στην ταινία πρωταγωνιστεί ο Τομ Χανκς, στον ομώνυμο ρόλο, μαζί με τους Μαριάνα Τρεβίνιο, Ρέιτσελ Κέλερ και Μανουέλ Γκαρσία-Ρούλφο.

Προβλήθηκε αρχικά σε περιορισμένη κυκλοφορία στους κινηματογράφους στις 29 Δεκεμβρίου 2022, πριν από την ευρεία κυκλοφορία της στις Ηνωμένες Πολιτείες Αμερικής στις 13 Ιανουαρίου 2023. Η ταινία έλαβε γενικά θετικές κριτικές και αξιολογήσεις από τους κριτικούς κινηματογράφου και έχει, έως σήμερα, συνολικά έσοδα 108 εκατομμύρια δολάρια παγκοσμίως, με έναν ολικό προϋπολογισμό 50 εκατομμυρίων.

Πλοκή
-----

Ο Ότο Άντερσον, ένας 63χρονος χήρος στις ΗΠΑ, ζει στα προάστια του Πίτσμπουργκ της Πενσυλβάνια. Αφού αποσύρθηκε από μια εταιρεία χάλυβα, σχεδιάζει και σκέφτεται συνεχώς να αυτοκτονήσει, είναι σε απελπισία και κατάθλιψη αφού έχει χάσει την πολυαγαπημένη σύζυγό του Σόνια, που ήταν δασκάλα, περίπου έξι μήνες πριν.

Κατά τη διάρκεια της πρώτης απόπειρας αυτοκτονίας με απαγχονισμό, τον διακόπτουν οι νέοι γείτονές του: η Μαρισόλ, ο Τόμι και οι δύο κόρες τους, Άμπι και Λούνα. Ο Ότο κάνει συχνά αναδρομές στο παρελθόν του. Χρόνια πριν, προσπάθησε να καταταγεί στο στρατό αλλά απορρίφθηκε λόγω υπερτροφικής μυοκαρδιοπάθειας, από την οποία πάσχει (λόγω κληρονομικότητας). Συναντά τη Σόνια μέσα σε ένα τρένο αφού της επέστρεψε ένα βιβλίο, το οποίο είχε πέσει κατά λάθος μέσα στον σιδηροδρομικό σταθμό.

Ο Ότο κάνει ξανά (δεύτερη) απόπειρα αυτοκτονίας, αυτή τη φορά μέσω δηλητηρίασης με μονοξείδιο του άνθρακα, μέσα στο ίδιο του το αυτοκίνητο, στο πάρκινγκ. Θα αποτύχει. Βιώνει μια αναδρομή, σχετική με το πρώτο του δείπνο με τη Σόνια, ομολογώντάς της τότε ότι δεν κατατάσσεται στο στρατό λόγω καρδιακής πάθησης και δεν έχει δουλειά, με αποτέλεσμα η Σόνια να τον φιλήσει αφού τον έχει ερωτευτεί πλέον. 

Η Μαρισόλ διακόπτει την απόπειρα αυτοκτονίας του Ότο, ζητώντας του -επειγόντως- να την πάει εκείνη και τα παιδιά της στο νοσοκομείο αφού ο σύζυγός της Τόμι έπεσε και έσπασε το πόδι του χρησιμοποιώντας μια σκάλα που του είχε δανείσει ο Ότο. Ο Ότο συμφωνεί απρόθυμα.

Ο Ότο βιώνει μια αναδρομή σχετική με την αποφοίτησή του από το πανεπιστήμιο, όταν ζήτησε από τη Σόνια να τον παντρευτεί. Κατά τη διάρκεια μιας (τρίτης) απόπειρας αυτοκτονίας -που κάνει ο ίδιος- με σκέψη να πηδήσει στις ράγες τρένου, τότε, ένας ηλικιωμένος λιποθυμά και πέφτει στις γραμμές του σιδηροδρόμου ενώ το τρένο φαίνεται να φτάνει. Ο Ότο ξαφνικά σώζει τον άντρα και το περιστατικό αυτού του ηρωισμού του γίνεται viral. 

Βοηθάει εθελοντικά τη Μαρισόλ για μάθημα οδήγησης και επισκέπτονται τον αγαπημένο φούρνο της Σόνια, στον οποίο το ζευγάρι σύχναζε παλαιότερα κάθε σαββατοκύριακο. Εκεί, της λέει για τη φιλία του με έναν άντρα ονόματι Ρούμπεν, με τους δυο τους να έχουν εργαστεί μαζί για να καθιερώσουν κανόνες και τάξη, με τον Ότο ως πρόεδρο του συμβουλίου του συλλόγου της γειτονιάς. Οι δυο τους χώρισαν και ψυχράθηκαν μετά την προτίμηση του Ρούμπεν για αυτοκίνητα Ford και Toyota έναντι των αυτοκινήτων Chevrolet που είχε ο Ότο, αλλά και το «πραξικόπημα» της αντικατάστασης του Ότο ως προέδρου στον σύλλογο. Ο Ρούμπεν, ο οποίος έπαθε βαρύ εγκεφαλικό επεισόδιο και είναι εντελώς σε ακινησία, χρησιμοποιεί πλέον αναπηρικό καροτσάκι και τον φροντίζουν η σύζυγός του Ανίτα και ο γείτονας Τζίμι.

Ένας ντόπιος τρανσέξουαλ έφηβος, ο Μάλκολμ, αναγνωρίζει τον Ότο ως σύζυγο της Σόνιας ενώ παρέδιδε εφημερίδες και εγκυκλίους στη γειτονιά. Ο Μάλκολμ μειώνει τη δυσαρέσκεια του Ότο με την παραλαβή των εφημερίδων και αφηγείται ότι η Σόνια ήταν η δασκάλα του και ένας από τους λίγους ανθρώπους που τον δέχτηκαν όπως ήταν. Δημιουργείται φιλία μεταξύ του ζευγαριού και ο Ότο επισκευάζει το ποδήλατο του Μάλκολμ. Αφού απέφυγε μια δημοσιογράφο των μέσων κοινωνικής δικτύωσης ονόματι Σάρι Κένζι που προσπαθεί να πάρει συνέντευξη από τον Ότο σε σχέση με το προηγούμενο viral βίντεο, θυμώνει τόσο με τη Μαρισόλ όσο και με έναν κτηματομεσίτη Ντάι & Μέρικα, μη θέλοντας να συμβιβαστεί με τον θάνατο της Σόνια. Προσπαθεί -για 4η φορά- να αυτοκτονήσει με κυνηγετικό όπλο, αλλά τον διακόπτει ο Μάλκολμ, ο οποίος ζητά να περάσει τη νύχτα αφού τον έδιωξε ο πατέρας του.

Ο Ότο μαθαίνει ότι η Ντάι & Μέρικα σχεδιάζει να εξαναγκάσει τον Ρούμπεν σε ένα γηροκομείο και να τους πάρει το σπίτι, αφού ανακάλυψε -παράνομα μέσα από παραβιάσεις των ατομικών φακέλων τους- ότι η Ανίτα είχε διαγνωστεί με τη νόσο του Πάρκινσον. Ο Ότο δέχεται να βοηθήσει την Ανίτα και τον Ρούμπεν. Η Μαρισόλ αρνείται να βοηθήσει τον Ότο μέχρι που της λέει ότι αυτός και η Σόνια πήγαν στους καταρράκτες του Νιαγάρα για να γιορτάσουν την εγκυμοσύνη της Σόνια. Στο λεωφορείο της επιστροφής στο σπίτι, ενεπλάκησαν σε ένα αυτοκινητικό ατύχημα και η Σόνια έμεινε μόνιμα παράλυτη και επίσης, τραγικά, έκανε αποβολή το παιδί τους αφού ήταν έγκυος. 

Η γειτονιά δεν ήταν προσβάσιμη στη Σόνια και ο Ότο ψηφίστηκε για την προεδρία μετά από μια έντονη αντιπαράθεση με έναν εκπρόσωπο της Ντάι & Μέρικα. Ο Ότο ήθελε να θέσει εκτός λειτουργίας όλες τις εταιρείες ακινήτων, αλλά αποφάσισε να μην το φροντίσει για τη Σόνια. Με τη βοήθεια της γειτονιάς και της Σάρι Κένζι, ο Ρούμπεν και η Ανίτα μπορούν να κρατήσουν το σπίτι τους.

Ξαφνικά μια μέρα ο Ότο καταρρέει και μεταφέρεται στο νοσοκομείο, όπου αναφέρει τη Marisol ως τους πλησιέστερους συγγενείς του. Αφού της είπε ένας καρδιολόγος ότι η καρδιά του Ότο είναι πολύ μεγάλη, εκείνη τότε ξεσπά σε αυθόρμητα γέλια, και τελικά σπάνε τα νερά της και οδηγείται για τοκετό και γεννά έναν γιο.

Μια μέρα, ο Τόμι παρατηρεί ότι ο Ότο δεν έχει φτυαρίσει το χιόνι στο διάδρομό του. Η Μαρισόλ και ο Τόμι μπαίνουν στο σπίτι του για να τον βρουν τελικά νεκρό, έχοντας υποκύψει στη ασθενική καρδιά του. Γίνεται κηδεία, στην οποία παρευρίσκονται όλοι οι γείτονές του. 

Σε ένα γράμμα προς τη Μαρισόλ, ο Ότο αφήνει εντολή ώστε ο δικηγόρος του να της παραδώσει τους τραπεζικούς του λογαριασμούς, παρέχοντάς τους αρκετά χρήματα για να φροντίσει την οικογένειά της, μαζί και με το νέο του αυτοκίνητο, και το σπίτι του.

Πρωταγωνιστές
-------------

* Τομ Χανκς ως Ότο Άντερσον
	+ Τρούμαν Χανκς ως νεαρός Ότο Άντερσον
* Μαριάνα Τρεβίνιο ως Μαρισόλ
* Ρέιτσελ Κέλερ ως Σόνια
* Μάνουελ Γκαρσία-Ρούλφο ως Τόμι
* Κάμερον Μπρίτον ως Τζίμι
* Μακ Μπάιντα ως Μάλκολμ
* Χουανίτα Τζένινγκς ως Ανίτα
	+ Έμονι Έλισον ως νεαρή Ανίτα
* Πίτερ Λόουσον Τζόουνς ως Ρούμπεν
	+ Λαβάλ Σκλέι ως νεαρός Ρούμπεν
* Χριστιάνα Μοντόγια ως Λούνα
* Αλεσάντρα Περέζ ως Άμπι
* Μάικ Μπιρμπίλια ως κτηματομεσίτης
* Κέλι Λάμορ Γουίλσον ως Σάρι Κένζι
* Ντέιβιντ Μαγκί ως Dye & Merika Rep '83
* Τζον Χίγκινς ως υπάλληλος καταστήματος υλικού

Παραγωγή
--------

Τον Σεπτέμβριο του 2017 ανακοινώθηκε ότι ο Τομ Χανκς θα πρωταγωνιστούσε σε μια αγγλόφωνη μεταφορά της ταινίας *Ο κύριος Όβε* του 2015 και θα ήταν επίσης παραγωγός της μαζί με τον συνεργάτη της Playtone, Γκάρι Γκόετζμαν, την Ρίτα Γουίλσον και τον Φρέντρικ Γουίκστομ Νικάστρο των SF Studios.

Ο Μαρκ Φόστερ επιβεβαιώθηκε ως ο σκηνοθέτης της ταινίας τον Ιανουάριο του 2022 με τον Ντέιβιντ Μαγκί να γράφει το σενάριο.

Στις 10 Φεβρουαρίου 2022, ανακοινώθηκε ότι η Sony Pictures προ-αγόρασε τα δικαιώματα της ταινίας για περίπου 60 εκατομμύρια δολάρια για την ευρωπαϊκή αγορά κινηματογράφου.

### Γυρίσματα

Τα γυρίσματα ξεκίνησαν στο Πίτσμπεργκ της Πενσυλβάνια τον Φεβρουάριο του 2022. Ολοκληρώθηκε τον Μάιο του 2022.

Μουσική
-------

Ο Τόμας Νιούμαν συνέθεσε την παρτιτούρα της ταινίας. Το άλμπουμ soundtrack κυκλοφόρησε από την Decca Records στις 30 Δεκεμβρίου 2022.

Το άλμπουμ περιλαμβάνει επίσης το σινγκλ "Til You're Home "των Ρίτα Γουίλσον και Σαμπαστιάν Γιάτρα, το οποίο κυκλοφόρησε στις 2 Δεκεμβρίου 2022, και προτάθηκε για το Όσκαρ Καλύτερου Πρωτότυπου Τραγουδιού.

Πρώτη προβολή
-------------

Η ταινία ξεκίνησε να προβάλλεται σε περιορισμένες κινηματογραφικές αίθουσες στη Νέα Υόρκη και το Λος Άντζελες στις 29 Δεκεμβρίου 2022. 

Η πρώτη επίσημη προβολή της σε ευρεία κυκλοφορία στις Ηνωμένες Πολιτείες έγινε στις 13 Ιανουαρίου 2023, από τη Sony Pictures.

Αρχικά είχε οριστεί για ευρεία κυκλοφορία στις 25 Δεκεμβρίου 2022, και στη συνέχεια αναβλήθηκε για τις 14 Δεκεμβρίου 2022, πριν μεταφερθεί στην ανωτέρω αναφερθείσα ημερομηνία.

### Μέσα

Η ταινία κυκλοφόρησε για VOD στις 28 Φεβρουαρίου 2023. Κυκλοφόρησε για Blu-ray και DVD στις 14 Μαρτίου 2023.

Box office
----------

Ως τις 19 Μαρτίου 2023[update], η ταινία είχε παγκόσμιες πωλήσεις συνολικά 109 περίπου εκατομμυρίων δολαρίων. 

Απέφερε σε πωλήσεις 60.000 δολάρια σε τέσσερις αίθουσες του Λος Άντζελες και της Νέας Υόρκης το πρώτο τριήμερο του Σαββατοκύριακου.

Επεκτάθηκε σε 637 κινηματογράφους το επόμενο Σαββατοκύριακο, κερδίζοντας 4,2 εκατομμύρια δολάρια και τερματίζοντας στην τέταρτη θέση. Στο τρίτο σαββατοκύριακο της, η ταινία κέρδισε 12,7 εκατομμύρια δολάρια αφού επεκτάθηκε σε 3.802 αίθουσες, ξεπερνώντας τις προβολές των 8 εκατομμυρίων δολαρίων και παραμένοντας στην τέταρτη θέση.

Παραπομπές
----------

1. 1 2 3 4 5 6 7 8 9 10 11 12 13  «A Man Called Otto». (σουηδικά) Swedish Film Database. Ανακτήθηκε στις 14  Ιανουαρίου 2023.
2. 1 2 3  Ανακτήθηκε στις 9  Αυγούστου 2022.
3. 1 2  Ανακτήθηκε στις 2  Μαρτίου 2023.
4. 1 2  «Terjesztésre kerülő filmalkotások és artfilmek nyilvántartása». (Ουγγρικά) *Terjesztésre kerülő filmalkotások és artfilmek nyilvántartása*. National Media and Infocommunications Authority. Ανακτήθηκε στις 22  Δεκεμβρίου 2022.
5. 1 2 3 4  (Αγγλικά) *Internet Movie Database*. www.imdb.com/title/tt7405458/releaseinfo/. Ανακτήθηκε στις 16  Απριλίου 2023.
6. ↑  Wiseman, Andreas (18 Ιανουαρίου 2022). «Marc Forster To Direct Tom Hanks In *A Man Called Ove* With SF Studios, Rita Wilson & Playtone Producing David Magee Script». *Deadline Hollywood*. Ανακτήθηκε στις 18 Ιανουαρίου 2022.
7. ↑  Wiseman, Andreas (31 Ιανουαρίου 2022). «STX & CAA Board Sales On Tom Hanks Comedy *A Man Called Otto* Ahead Of Pennsylvania Shoot; Supporting Cast Revealed For EFM Hot Pic». *Deadline Hollywood*. Ανακτήθηκε στις 31 Ιανουαρίου 2022.
8. ↑  Kroll, Justin (24 Μαρτίου 2022). «Cameron Britton And Mike Birbiglia Join Tom Hanks In 'A Man Called Otto'». *Deadline* (στα Αγγλικά). Ανακτήθηκε στις 25 Μαρτίου 2022.
9. ↑  Fleming, Mike Jr. (21 Σεπτεμβρίου 2017). «Tom Hanks To Star In 'A Man Called Ove' Remake». *Deadline Hollywood*. Penske Business Media. Ανακτήθηκε στις 10 Μαρτίου 2022.
10. ↑  Wiseman, Andreas (18 Ιανουαρίου 2022). «Marc Forster To Direct Tom Hanks In 'A Man Called Ove' With SF Studios, Rita Wilson & Playtone Producing David Magee Script». *Deadline Hollywood*. Ανακτήθηκε στις 10 Μαρτίου 2022.
11. ↑  Wiseman, Andreas· Fleming Jr, Mike (10 Φεβρουαρίου 2022). «Tom Hanks Comedy *A Man Called Otto* Pre-Sells To Sony For $60M In Biggest Ever EFM Deal». *Deadline Hollywood*. Ανακτήθηκε στις 11 Φεβρουαρίου 2022.
12. ↑  Axelrod, Joshua (9 Μαρτίου 2022). «Western Pa.-shot film *Cha Cha Real Smooth* set for June 17 release». *Pittsburgh Post-Gazette*. Ανακτήθηκε στις 9 Μαρτίου 2022.
13. ↑  Cuneo, Kevin (20 Φεβρουαρίου 2022). «Crew for Tom Hanks movie in Pittsburgh hiring scores of extras». *Erie Times-News*. Ανακτήθηκε στις 21 Φεβρουαρίου 2022.
14. ↑  Fleming, Mike Jr. (11 Μαΐου 2022). «Sony Pictures Lands U.S. Rights To Miramax's *Here*; Robin Wright Joins Tom Hanks, Robert Zemeckis, Eric Roth In *Forrest Gump* Reteam – Cannes Market». *Deadline Hollywood*. The acquisition furthers the studio's relationship with Hanks, whose *A Man Called Otto* just wrapped production.
15. 1 2  Porter, Sierra (2 December 2022). «Rita Wilson Enlists Sebastian Yatra for 'A Man Called Otto' Song 'Til You're Home'». Billboard.. Ανακτήθηκε στις 17 January 2023.
16. ↑  «'A Man Called Otto' Soundtrack Album Details». Film Music Reporter. 29 December 2022.. Ανακτήθηκε στις 17 January 2023.
17. ↑  Burlingame, Jon (21 December 2022). «Oscar Music Shortlists: Weeknd, Selena Gomez, 'RRR' Songs Make the Cut; 'Avatar,' 'Nope,' 'Don't Worry Darling' Scores Advance». Variety.. Ανακτήθηκε στις 17 January 2023.
18. ↑  «A Man Called Otto». Ανακτήθηκε στις 4 Νοεμβρίου 2022.
19. ↑  D'Alessandro, Anthony (17 Οκτωβρίου 2022). «Tom Hanks Movie 'A Man Called Otto' Shifts To Christmas». *Deadline* (στα Αγγλικά). Ανακτήθηκε στις 18 Οκτωβρίου 2022.
20. ↑  Shafer, Ellise (18 Φεβρουαρίου 2022). «Sony Dates Tom Hanks Vehicle *A Man Called Otto* for Christmas Alongside Whitney Houston Biopic». *Variety*. Ανακτήθηκε στις 19 Φεβρουαρίου 2022.
21. ↑  Pedersen, Erik (18 Φεβρουαρίου 2022). «Sony Moves *Oh Hell No* Off Schedule, Confirms *A Man Called Otto* For Christmas, Sets *Umma* Date & More». *Deadline Hollywood*. Ανακτήθηκε στις 19 Φεβρουαρίου 2022.
22. ↑  D'Alessandro, Anthony (19 Ιουλίου 2022). «Sony Moves *Madame Web* To Fall 2023, Dates Marvel Universe Title For Summer 2024». *Deadline Hollywood*. Ανακτήθηκε στις 19 Ιουλίου 2022.
23. ↑  Hunt, Bill. «M3GAN is official for Blu-ray & DVD, plus Scream's The Exorcist III 4K, A Man Called Otto & a look at Zavvi's UK Superman 5-Film Ultra HD Steelbook». *thedigitalbits.com* (στα Αγγλικά). Ανακτήθηκε στις 21 Φεβρουαρίου 2023.
24. ↑  «A Man Called Otto DVD Release Date». *www.dvdsreleasedates.com*. Ανακτήθηκε στις 26 Φεβρουαρίου 2023.
25. ↑  Goldsmith, Jill (1 Ιανουαρίου 2023). «Hanks Banks $75K In 'A Man Called Otto' Exclusive Run – Specialty Box Office». *Deadline Hollywood*. Ανακτήθηκε στις 1 Ιανουαρίου 2023.
26. ↑  D'Alessandro, Anthony (8 Ιανουαρίου 2023). «'M3GAN' Slays With $30M+ Opening; 'Avatar: The Way Of Water' Hits Half Billion Faster Than 'Top Gun 2', 'Rogue One' – Sunday AM Box Office Update». *Deadline Hollywood* (στα Αγγλικά). Ανακτήθηκε στις 8 Ιανουαρίου 2023.
27. ↑  D'Alessandro, Anthony (13 Ιανουαρίου 2023). «'Avatar 2' Rules With $35M 4-day, 'M3GAN' Moves $20M+, 'Man Called Otto' A Bright Spot For Adult Pics – MLK Weekend Box Office». *Deadline Hollywood* (στα Αγγλικά). Ανακτήθηκε στις 14 Ιανουαρίου 2023.